

**REPUBLIKA HRVATSKA**

**KRAPINSKO – ZAGORSKA ŽUPANIJA**

**GRAD ZLATAR**

**GRADSKO VIJEĆE**

KLASA: 024-02/25-01/05

URBROJ: 2140-07-01-25-5

U Zlataru, 06. lipnja 2025.

**Z A P I S N I K**

1. konstituirajuće sjednice Gradskog vijeća Grada Zlatara održane 05. lipnja 2025. godine u Gradskoj vijećnici u Zlataru, Park hrvatske mladeži 2.

Početak u 19:09 sati.

NAZOČNI:

1. Vijećnici: Stanko Majdak, Danijela Findak, Davor Kljak, Ivona Bingula, Damir Bručić, Mirjana Bajzek. Juraj Žerjavić, Anita Habazin, Matija Bolfek, Božidar Hanžek, . Darinka Sviben, Danijel Delija
2. Ostali:

* Jasenka Auguštan-Pentek, gradonačelnica Grada Zlatara
* Mladen Krušelj, pročelnik Jedinstvenog upravnog odjela
* Zaposlenici Jedinstvenog upravnog odjela: Tihana Mendek, Mirela Behin, Jelena Buntak, Mateja Stažnik, Ivana Ivančić Škof, Nadan Plačko, Maja Šimunić (zapisničarka)
* Sabina Pušec, novinarka Zagorskog lista
* Mirjana Bukal, novinarka Radio Zlatara
* Robert Rod, građanin grada Zlatara
* Jan Pukljak, student

Ovlašten za sazivanje konstituirajuće sjednice pročelnik Jedinstvenog upravnog odjela Grada Zlatara Mladen Krušelj otvara konstituirajuću sjednicu, pozdravlja nazočne te im čestita na izboru. Proziva nazočne te utvrđuje da je na sjednici prisutno 12 vijećnika što je većina od ukupno 13 članova te da vijeće može donositi pravovaljane odluke.

Predlaže dnevni red koji je dostavljen u pozivu za sjednicu.

**DNEVNI RED**

- Utvrđivanje kvoruma

1. Izbor Mandatne komisije
2. Izvješće Mandatne komisije i verifikacija mandata
   * utvrđivanje člana predstavničkog tijela koji će predsjedavati sjednicom do izbora predsjednika,
   * svečana prisega članova Gradskog vijeća Grada Zlatara,
   * svečana prisega gradonačelnice Grada Zlatara.
3. Izbor Komisije za izbor i imenovanja,
4. Izbor predsjednika Gradskog vijeća Grada Zlatara,
5. Izbor potpredsjednika Gradskog vijeća Grada Zlatara iz reda predstavničke većine,
6. Izbor potpredsjednika Gradskog vijeća Grada Zlatara iz reda predstavničke manjine,

Donošenje Odluke o izmjeni Odluke o raspoređivanju sredstva za redovito godišnje financiranje političkih stranaka zastupljenih u Gradskom vijeću Grada Zlatara za 2025. godinu

1. Pitanja i prijedlozi.

Od prisutnih 12 vijećnika, 12 je glasovalo „ZA“ i 0 „PROTIV“ te je dnevni red jednoglasno prihvaćen.

**Točka 1.**

Pročelnik Jedinstvenog upravnog odjela Grada Zlatara Mladen Krušelj otvara raspravu o izboru Mandatne komisije. Iznosi kako prema Poslovniku Gradskog vijeća Mandatna komisija ima predsjednika i 2 člana, a bira se na konstituirajućoj sjednici. Na prijedlog koalicije SOCIJALDEMOKRATSKA PARTIJA HRVATSKE - SDP i NARODNA STRANKA – REFORMISTI - REFORMISTI predlaže da se u Mandatnu komisiju imenuju Damir Bručić za predsjednika, Juraj Žerjavić i Božidar Hanžek za članove. Postavlja pitanje ima li još prijedloga.Kako nije bilo dodatnih prijedloga, daje prijedlog na glasovanje. Od prisutnih 12 vijećnika, 12 je glasovalo „ZA“, 0 „PROTIV“ i 0 „SUZDRŽAN“ te je Gradsko vijeće donijelo

O D L U K U

o izboru Mandatne komisije

U Mandatnu komisiju izabrani su:

1. Damir Bručić, za predsjednika,

2. Juraj Žerjavić, za člana,

3. Božidar Hanžek, za člana.

Pročelnik Jedinstvenog upravnog odjela Grada Zlatara Mladen Krušelj daje pauzu u trajanju od 10 minuta da Mandatna komisija pripremi izvješće.

**Točka 2.**

Po isteku pauze sjednici se pridružio vijećnik Darko Varga te je pročelnik Jedinstvenog upravnog odjela Grada Zlatara Mladen Krušelj konstatirao da je sada na sjednici prisutno 13 vijećnika.

Pročelnik otvara raspravu o Izvješću Mandatne komisije i verifikaciji mandata vijećnika te poziva predsjednika Mandatne komisije Damira Bručića da podnese Izvješće Mandatne komisije.

Predsjednik Mandatne komisije Damir Bručić čita Izvješće Mandatne komisije o provedenim lokalnim izborima za članove Gradskog vijeća i imenima izabranih vijećnika.

Mandatna komisija na temelju čl. 37. Statuta Grada Zlatara („Službeni glasnik Krapinsko-zagorske županije“ 36A/13, 9/18, 9/20, 17A/21), a sukladno objavljenim rezultatima Gradskog izbornog povjerenstva Grada Zlatara o provedenim izborima na 1. konstituirajućoj sjednici Gradskog vijeća Grada Zlatara, dana 05. lipnja 2025. godine, podnosi

**I Z V J E Š Ć E**

**o provedenim izborima za članove Gradskog vijeća Grada Zlatara, podnesenim ostavkama i o mirovanju mandata članova Gradskog vijeća te o osobama koje će kao njihovi zamjenici umjesto njih obavljati vijećničku dužnost**

Gradsko izborno povjerenstvo Grada Zlatara dana 21. svibnja 2025. objavilo je Konačne rezultate izbora članova Gradskog vijeća Grada Zlatara, KLASA: 012-01/25-01/01, URBROJ: 2140-07-25-68, sukladno kojim je utvrđeno kako su kandidacijske liste dobile sljedeći broj mjesta u Gradskom vijeću:

|  |  |
| --- | --- |
| **1.** | **SOCIJALDEMOKRATSKA PARTIJA HRVATSKE - SDP**  **NARODNA STRANKA – REFORMISTI - REFORMISTI** |
|  |

dobila je **9** mjesta te su s te liste izabrani:

|  |  |
| --- | --- |
| 1. | JASENKA AUGUŠTAN-PENTEK |
| 2. | STANKO MAJDAK |
| 3. | DANIJELA FINDAK |
| 4. | DAVOR KLJAK |
| 5. | IVONA BINGULA |
| 6. | DAMIR BRUČIĆ |
| 7. | MIRJANA BAJZEK |
| 8. | JURAJ ŽERJAVIĆ |
| 9. | ANITA HABAZIN |

|  |  |
| --- | --- |
| **2.** | **HRVATSKA DEMOKRATSKA ZAJEDNICA - HDZ** |
|  | **HRVATSKA STRANKA UMIROVLJENIKA - HSU** |

dobila je **4** mjesta te su s te liste izabrani:

|  |  |
| --- | --- |
| 1. | BOŽIDAR HANŽEK |
| 2. | DARINKA SVIBEN |
| 3. | DANIJEL DELIJA |
| 4. | DARKO VARGA |

Na temelju čl. 90. st. 4. Zakona o lokalnim izborima (NN 144/12, 121/16, 98/19, 42/20, 144/20, 37/21) gradonačelnici Jasenki Auguštan-Pentek mandat u predstavničkom tijelu miruje po sili zakona, slijedom čega u skladu s čl. 81. Zakona o lokalnim izborima, a prema dostavljenoj obavijesti Gradske organizacije SDP-a Zlatar, Jasenku Auguštan-Pentek za vrijeme mirovanja mandata na dužnosti vijećnika Gradskog vijeća Grada Zlatara zamjenjuje Matija Bolfek iz Zlatara, Sajmišna ulica 8.

Pročelnik Jedinstvenog upravnog odjela Grada Zlatara Mladen Krušelj daje na glasovanje Izvješće Mandatne komisije. Od prisutnih 13 vijećnika, 13 je glasovalo „ZA“, 0 „PROTIV“ i 0 „SUZDRŽAN“ te je Gradsko vijeće prihvatilo Izvješće Mandatne komisije.

Pročelnik Jedinstvenog upravnog odjela Grada Zlatara Mladen Krušelj konstatira da su izabrani članovi Gradskog vijeća Grada Zlatara i utvrđuje da je gosp. Stanko Majdak prvi izabrani član s kandidacijske liste koja je dobila najviše glasova te ga poziva da preuzme vođenje sjednice.

Stanko Majdak pozdravlja sve prisutne i nastavlja rad po točci 2. Poziva izabrane vijećnike na davanje svečane prisege i potpisivanje njezina teksta. Nastavno čita tekst prisege te moli vijećnike da po njihovu prozivanju izgovore „Prisežem“ odnosno pristanu na tekst prisege. Nadalje, Stanko Majdak poziva gradonačelnicu Grada Zlatara Jasenku Auguštan-Pentek na davanje svečane prisege i potpisivanje iste.

Po čitanju i potpisivanju svečanih prisega od strane vijećnika i gradonačelnice, prelazi se na 3. točku dnevnog reda.

**Točka 3.**

Stanko Majdak otvara raspravu o Izboru Komisije za izbor i imenovanja. Napominje kako prema Poslovniku Gradskog vijeća Grada Zlatara Komisija ima predsjednika i 4 člana, a bira se na konstituirajućoj sjednici. Govori kako većinska koalicija predlaže:

- za predsjednika Mirjana Bajzek

- za članove Anita Habazin, Matija Bolfek, Damir Bručić i Darinka Sviben

Stanko Majdak postavlja pitanje ima li tko neki drugi prijedlog. Kako nije bilo dodatnih prijedloga, daje prijedlog na glasovanje. Od prisutnih 13 vijećnika, 13 je glasovalo „ZA“, 0 „PROTIV“ i 0 „SUZDRŽAN“ te je Gradsko vijeće donijelo Odluku o izboru Komisije za izbor i imenovanja te da su u istu izabrani za predsjednicu Mirjana Bajzek te za članove Anita Habazin, Matija Bolfek, Damir Bručić i Darinka Sviben.

Stanko Majdak daje pauzu od 15 minuta da Komisija za izbor i imenovanje pripremi izvješće.

**Točka 4.**

Stanko Majdak otvara raspravu o Izboru predsjednika Gradskog vijeća. Moli predsjednicu Komisije da iznese prijedlog. Predsjednica Komisije Mirjana Bajzek daje prijedlog kojim se za predsjednicu Gradskog vijeća Grada Zlatara, sukladno prijedlogu ovlaštenih predlagatelja, predlaže Danijela Findak iz Zlatara, Ulica Milivoja Stančića 14. Stanko Majdak zahvaljuje predsjednici Komisije i daje prijedlog na glasovanje. Od prisutnih 13 vijećnika, 13 je glasovalo „ZA“, 0 „PROTIV“ i 0 „SUZDRŽAN“ te je Gradsko vijeće donijelo

O D L U K U

o izboru Danijele Findak za predsjednicu Gradskog vijeća.

Stanko Majdak čestita Danijeli Findak na izboru za predsjednicu Gradskog vijeća te ju poziva da preuzme vođenje sjednice.

Predsjednica Danijela Findak zahvaljuje na ukazanom povjerenju, čestita prisutnim vijećnicima na izboru te želi dobrodošlicu novoizabranima.

Nakon izvođenja himne Republike Hrvatske i održavanja minute šutnje u čast poginulim braniteljima s područja Grada Zlatara, Gradsko vijeće nastavlja sa svojim radom.

**Točka 5.**

Predsjednica Danijela Findak poziva predsjednicu Komisije za izbor i imenovanja Mirjanu Bajzek da podnese prijedlog komisije za izbor potpredsjednika Gradskog vijeća iz reda predstavničke većine.

Predsjednica komisije Mirjana Bajzek čita prijedlog komisije kojim se za potpredsjednika Gradskog vijeća Grada Zlatara, sukladno prijedlogu većinske koalicije, predlaže Davor Kljak iz Borkovca, Borkovec 13V. Predsjednica Gradskog vijeća Danijela Findak se zahvaljuje predsjednici Komisije i daje prijedlog na glasovanje.

Od prisutnih 13 vijećnika, 13 je glasovalo „ZA“, 0 „PROTIV“ i 0 „SUZDRŽAN“ te je Gradsko vijeće donijelo

O D L U K U

o izboru Davora Kljaka za potpredsjednika Gradskog vijeća iz reda predstavničke većine.

**Točka 6.**

Predsjednica Danijela Findak poziva predsjednicu Komisije za izbor i imenovanja Mirjanu Bajzek da podnese prijedlog Komisije za izbor potpredsjednika Gradskog vijeća iz reda predstavničke manjine.

Predsjednica Komisije čita prijedlog Komisije kojim se za potpredsjednika Gradskog vijeća Grada Zlatara, sukladno dostavljenom potpisanom prijedlogu, predlaže Danijel Delija.

Predsjednica Danijela Findak daje prijedlog na glasovanje. Od prisutnih 13 vijećnika, 13 je glasovalo „ZA“, 0 „PROTIV“ i 0 „SUZDRŽAN“ te je Gradsko vijeće donijelo

O D L U K U

o izboru Danijela Delije za potpredsjednika Gradskog vijeća iz reda predstavničke manjine.

Predsjednica Danijela Findak sukladno članku 5. Poslovnika predlaže dopunu dnevnog reda na način da se dnevnom redu doda točka Poslovnička odluka o dopuni Poslovnika Gradskog vijeća Grada Zlatara.

Kako nije bilo primjedbi ni pitanja, predsjednica Danijela Findak daje na glasovanje dopunu dnevnog reda. Od prisutnih 13 vijećnika, 13 je glasovalo „ZA“ i 0 „PROTIV“, te je dopuna dnevnog reda jednoglasno prihvaćena.

Slijedom toga, donesen je

DOPUNJENI DNEVNI RED

- Utvrđivanje kvoruma

1. Izbor Mandatne komisije

1. Izvješće Mandatne komisije i verifikacija mandata
   1. utvrđivanje člana predstavničkog tijela koji će predsjedavati sjednicom do izbora predsjednika,
   2. svečana prisega članova Gradskog vijeća Grada Zlatara
   3. svečana prisega gradonačelnice Grada Zlatara.
2. Izbor Komisije za izbor i imenovanja,
3. Izbor predsjednika Gradskog vijeća Grada Zlatara,
4. Izbor potpredsjednika Gradskog vijeća Grada Zlatara iz reda predstavničke većine,
5. Izbor potpredsjednika Gradskog vijeća Grada Zlatara iz reda predstavničke manjine,
6. Izbor Komisije za Statut, Poslovnik i normativnu vrijednost,
7. Donošenje Poslovničke odluke o dopuni Poslovnika Gradskog vijeća Grada Zlatara.
8. Donošenje Odluke o izmjeni Odluke o raspoređivanju sredstva za redovito godišnje financiranje političkih stranaka zastupljenih u Gradskom vijeću Grada Zlatara za 2025. godinu
9. Pitanja i prijedlozi.

Predsjednica Danijela Findak daje riječ gradonačelnici. Gradonačelnica Jasenka Auguštan-Pentek zahvaljuje se svim vijećnicama i vijećnicima na konstituiranju vijeća, zaželjela je dobru suradnju i rad u iduće četiri godine i te napominje kako je dostupna svima i otvorena za sve prijedloge, kritike i ideje.

**Točka 7.**

Predsjednica Danijela Findak otvara raspravu o točki Izbor Komisije za statut, poslovnik i normativnu djelatnost.

Moli predsjednicu Komisije za izbor i imenovanja da iznese prijedlog komisije.

Predsjednica Komisije Mirjana Bajzek iznosi prijedlog kojim se predlaže da se za predsjednika Komisije za Statut, Poslovnik i normativnu djelatnost. imenuje Ivona Bingula, a za članove Matija Bolfek, Mirjana Bajzek, Davor Kljak i Darko Varga.

Kako nije bilo rasprave ni drugih prijedloga, predsjednica je dala 7. točku na glasovanje. Od prisutnih 13 vijećnika, 13 je glasovalo „ZA“, 0 „PROTIV“ i 0„SUZDRŽAN“ te je Gradsko vijeće donijelo Odluku o imenovanju Komisije za Statut, Poslovnik i normativnu vrijednost.

**Točka 8.**

Predsjednica Danijela Findak otvara raspravu o donošenju Poslovničke odluke o dopuni Poslovnika Gradskog vijeća Grada Zlatara. Moli predsjednicu Komisije za Statut, Poslovnik i normativnu djelatnost Ivonu Bingulu da iznese zaključak komisije.

Predsjednica komisije za statut, poslovnik i normativnu djelatnost Ivona Bingula iznosi zaključak komisije kojim se predlaže donošenje poslovničke odluke o izmjenama poslovnika Gradskog vijeća Grada Zlatara.

Predsjednica Danijela Findak izlaže obrazloženje prijedloga odluke govoreći da se predlaže radi što potpunijeg i točnijeg obavještavanja javnosti o radu Gradskog vijeća, pošto su sjednice Gradskog vijeća javne, predlaže se da se sjednice Gradskog vijeća mogu snimati i javno prenositi putem digitalnih medija, a o čemu odlučuje predsjednik Gradskog vijeća.

Slijedom navedenoga, predlaže se Gradskom vijeću Grada Zlatara da donese akt u prilogu.  
 Vijećnica Darinka Sviben postavlja pitanje znači li to da se treba prvo tražiti suglasnost predsjednika gradskog vijeća za snimanje ili sad donosimo odluku da se sve sjednice snimaju.

Predsjednica joj odgovara da to znači da se sve sjednice snimaju osim izuzetnih situacija zbog nekih rasprava koje se neće prenositi sukladno poslovniku Gradskog vijeća.

Daljnjih pitanja ni rasprave nije bilo pa je predsjednica dala prijedlog odluke na glasanje. Od 13 prisutnih vijećnika, 13 je glasovalo „ZA“, 0 „“<PROTIV“ i 0 „SUZDRŽAN“ pa je sukladno tome Gradsko vijeće donijelo Poslovničku odluku o dopuni Poslovnika Gradskog vijeća Grada Zlatara.

Predsjednica se osvrće na Poslovnik Gradskog vijeća Grada Zlatara navodeći ključne stavke koje se odnose na rad i sudjelovanje u sjednicama. Napominje da je u vijećnici postavljena kamera i da će se svaka sljedeća sjednica snimati te da će se sva pitanja gradskih vijećnika upućena gradonačelnici i pročelniku Jedinstvenog upravnog djela u svezi djelokruga njihovog rada postavljati isključivo za govornicom zbog snimanja kamerom i lakšeg snimanja za potrebe pisanja zapisnika. Navodi kako je Gradska organizacija HDZ-a Grada Zlatara dostavila obavijest da je osnovan Klub vijećnika HDZ-a čiji članovi su Darinka Sviben, Božidar Hanžek, Darko Varga i Danijel Delija, a predsjednik kluba vijećnika Darko Varga i da će isti u roku od 15 dana dostaviti svoja pravila rada. Predsjednica se isto tako osvrće na postavljanje vijećničkih pitanja. Navodi kako svaki vijećnik ima pravo na postavljanje najviše dva vijećnička pitanja, a odgovori na vijećnička pitanja daju na samoj sjednici. Ukoliko to nije moguće ili je vijećnik nezadovoljan odgovorom, vijećnik može zatražiti odgovor na postavljeno pitanje pisanim putem posredovanjem predsjednika gradskog vijeća. Predsjednica isto tako navodi kako su sjednice javne i svatko ima pravo sudjelovanja na istima podnoseći zahtjev Jedinstvenom upravnom odjelu Grada Zlatara, a o kojem odlučuje predsjednica i daje dozvolu za sudjelovanje.

Vijećnik Darko Varga se obraća prisutnima i čestita gradonačelnici, predsjednici vijeća i vijećnicima. Osvrće se na formiranje Komisije za Statut, poslovnik i normativnu djelatnost i moli da se pročita zapisnik s iste kako bi ga ostali vijećnici čuli. Govori da podržava prijedlog odluke o snimanju i javnom prenošenju sjednica Gradskog vijeća koji je predlagao i prije desetak godina, a do sada nije bio uvažen. Osvrće se na poslovnik Gradskog vijeća navodeći kako je potrebno napraviti redoslijed prijava za sudjelovanje na sjednicama uz jasna, objektivna i nepristrana pravila. Smatra da je potrebno jasno naznačiti da je svrha prijave za sudjelovanje isključivo organizacijska. Moli predsjednicu Komisije za Statut, poslovnik i normativnu djelatnost da pročita zapisnik. Predsjednica komisije Ivona Bingula čita zapisnik komisije.

Pročelnik Mladen Krušelj daje pojašnjenje prijedloga odluke govoreći da će se isti uvrstiti u poslovnik koji je izrađen na temelju propisa i zakona.

Vijećnik Darko Varga se obraća govoreći kako bi bilo jednostavnije da se naprave pročišćeni tekstovi zakona i poslovnika kako bi se lakše snalazili u izmjenama i dopunama koje se donose i bili elokventniji. Isto tako napominje da bi se odluka o pročišćenim tekstovima trebala staviti na neki od dnevnih redova sljedećih sjednica.

Predsjednica Gradskog vijeća Danijela Findak govori kako će se svakako uzeti u obzir prijedlog vijećnika Darka Varge i isti će se razmotriti.

**Točka 9.**

Predsjednica Danijela Findak otvara raspravu o donošenju Odluke o izmjeni Odluke o raspoređivanju sredstva za redovito godišnje financiranje političkih stranaka zastupljenih u Gradskom vijeću Grada Zlatara za 2025. godinu.

Kako nije bilo rasprave, predsjednica je dala 9. točku na glasovanje. Od prisutnih 13 vijećnika, 13 je glasovalo „ZA“, 0 „PROTIV“ i 0 „SUZDRŽAN“ te je Gradsko vijeće donijelo Odluku o izmjeni Odluke o raspoređivanju sredstva za redovito godišnje financiranje političkih stranaka zastupljenih u Gradskom vijeću Grada Zlatara za 2025. godinu.

**Točka 10.**

Predsjednica Danijela Findak otvara raspravu o točki Pitanja i prijedlozi.

Vijećnik Darko Varga daje prijedlog da se svatko od vijećnika predstavi i da se stvori mailing lista s mailovima svih vijećnika da bi se olakšalo njihovo međusobno komuniciranje.

Predsjednica daje obrazloženje vijećniku Darku Vargi da će stvoriti grupu svih vijećnika, a isto tako će svi vijećnici dobiti mailom poziv za sazivanje sjednice gdje će biti vidljivi mailovi svakog od vijećnika. Uslijedilo je predstavljanje svih vijećnika.

Vijećnik Darko Varga daje prijedlog da se vijećnicima da mogućnost otkupa tableta koje će koristiti za potrebe održavanja sjednica, a koji će zastarjeti do kraja mandata.

Gradonačelnica odgovara vijećniku Darku Vargi da će se Grad Zlatar pobrinuti da vijećnici dobiju tablete sa ugrađenom aplikacijom e sjednice, a s istima će se moći spojiti na mrežu u gradskoj vijećnici kako bi mogli kvalitetnije raditi.

Vijećnica Darinka Sviben postavlja pitanje gradonačelnici o radovima na dječjem vrtiću, odnosno jesu li radovi stali.

Gradonačelnica odgovara na pitanje govoreći da radovi nisu stali, da se svaki ponedjeljak održavaju koordinacije i da su izvođači zamolili nekoliko dana da završe radove na gradilištu u Budinščini i da se od sljedećeg ponedjeljka se vraćaju na gradilište

Gradonačelnica se osvrće na aktualne radove na dječjem vrtiću, otvaranju ponuda za izgradnju područnog dječjeg vrtića za koji je javna nabava u tijeku, radovima na širokopojasnom internetu za koje je predviđen rok završetka radova u ožujku 2026. godine, radovima na državnoj cesti D 29 za koju je predviđen rok završetka 01. listopada 2025., a cesta se zatvara periodično. Isto tako napominje kako je Grad Zlatar napravio projekt za rasvjetu na državnoj cesti koja nije bila predviđena u projektu Hrvatskih cesta.

Vijećnik Darko Varga postavlja pitanje o stanju ceste kroz Martinečku ulicu prema Lovrečanu, za koju navodi da je nastalo oštećenje u vidu nastanka valova na obnovljenoj relaciji. Isto tako govori kako se oštetila cesta u Bajzekovom selu koja je služila kao obilaznica i potrebno ju je obnoviti nakon radova na aglomeraciji.

Gradonačelnica mu odgovara kako je rekonstrukcija ceste prema Lovrečanu u planu, ali će se radovi izvoditi nakon što se otvori državna cesta D 29. Cesta u Bajzekovom selu nije se obnavljala jer nije izvršena primopredaja radova aglomeracije.

Kako više nije bilo rasprave, predsjednica Danijela Findak zahvalila je svima na sudjelovanju i zaključila sjednicu u 20.59 sati.

|  |  |
| --- | --- |
| ZAPISNIČAR:  Maja Šimunić | PREDSJEDNICA  Danijela Findak |